Јавно комунално предузеће 
„Комуналне службе“                                          
Пожаревац 
Број  XX
Датум: XX 2025. год.               



УГОВОР О КОРИШЋЕЊУ ГРОБНОГ МЕСТА 
закључен у Пожаревцу XX 2025. године  између:


1. ЈКП ,,Комуналне службе'' Пожаревац, ул. Моше Пијаде бр.2, Пожаревац, матични бр. 17223836, ПИБ:100436152, које заступа директор Марко Марјановић, дипломирани економиста (у даљем тексту: Предузеће)  и

        2.Име и презиме  XX
           Улица и број  XX
           Место XX
           ЈМБГ XX
           Број личне карте   XX
           Контакт телефон  XX
      
          
           (у даљем тексту: Корисник).

Члан 1.
             Предузеће даје а Корисник прима на коришћење: 
            А – хумка димензија   
            Б –  опсег димензија    
            Ц –  гробница димензија  


на СТАРОМ ГРОБЉУ  у Пожаревцу гробно место бр.   XX  парцела  XX
на период од 10 година рачунајући од дана закључења овог Уговора

Члан 2.
              Корисник се обавезује да на име  коришћења гробног места  Предузећу плаћа накнаду за коришћење гробног места:
-унапред за период од 10 година (осим за случај сахране , када је дужан платити накнаду за период обавезног почивања),
- за прву годину одмах по закључењу овог Уговора, а за остале године унапред, по истеку рока важења претходне уплате а најкасније протеком 30 дана од наведеног рока.

             Висина накнаде за коришћење гробног места утврђује се Ценовником Предузећа, на који сагласност даје Градско веће града Пожаревца, на дан измирења обавезе.
                            


Члан 3.
              Накнада за коришћење гробног места је наменског карактера и користи се за уређивање и одржавање гробља.
             Корисник је дужан да се стара о гробном месту, да га прописно и трајно обележи и да га уредно  одржава.
             За случај смрти Корисника, право коришћења гробног места може бити предмет наслеђивања.
             Корисник је дужан да, уколико промени адресу становања, о томе обавести Предузеће, у року од 8 дана од дана настале промене.
Члан 4.
              Предузеће се обавезује да омогући Кориснику несметано коришћење гробног места датог на коришћење  те  да уређује и одржава гробље, према годишњем Програму уређивања и одржавања гробаља.
Члан 5.
              Посмртни остаци сахрањених лица почивају у гробном месту најмање 10 година од дана сахрањивања (рок обавезног почивања).

             Време коришћења гробног места може се продужити за наредних 10 година (продужени рок почивања) уколико су испуњени следећи услови:
-да је за коришћење гробног места у претходном периоду уредно плаћена накнада,
-да се гробно место уредно одржава,
-да се гробно место не налази на гробљу или делу гробља које је стављено или ће бити стављено ван употребе.
Члан 6.
              Посмртне остатке из гробног места коме је истекао рок обавезног односно продуженог  почивања, а рок почивања није продужен, Предузеће преноси  у заједнички гроб или гробницу (осаријум), на начин и под условима прописаним  градском Одлуком којом се уређује обављање  комуналних делатности: управљање гробљима и сахрањивање и погребних делатности.

Члан 7.
             Ексхумација (ископавање посмртних остатака умрлих лица)  може се вршити:
- после протека рока обавезног почивања, односно продуженог рока почивања, у складу са градском  Одлуком којом се уређује обављање  комуналних делатности: управљање гробљима и сахрањивање и погребних делатности ; 
- после протека рока обавезног почивања, а на захтев корисника гробног места, односно породице, ради сахрањивања посмртних остатака на другом месту; 
- по налогу надлежног органа, у складу са посебним прописима, 
- ради привођења гробља другој намени, а у складу са урбанистичким планом односно одлуком Скупштине града Пожаревца; 
- ради сахрањивања посмртних остатака на другом месту код привременог сахрањивања, 
- ради кремирања већ сахрањених посмртних остатака по жељи чланова уже породице, 
- у другим случајевима одређеним посебним прописима. 
             У случају ексхумације, породица, сродници, наследници и друга заинтересована лица имају право да посмртне остатке умрлог сместе у друго гробно место. 
             Ексхумацију врши Предузеће, на захтев чланова уже породице или овлашћеног органа, а по прибављеном одобрењу санитарног инспектора, односно другог надлежног органа, у складу са посебним прописима. 
[bookmark: clan_63]             Ексхумацији обавезно присуствују подносилац захтева за ексхумацију, односно овлашћено лице надлежног органа који је наложио ексхумацију, и запослени из Предузећа. 
             Ексхумација посмртних остатака у циљу њиховог преношења не може се вршити у времену од 1. маја до 30. септембра, ако од дана сахрањивања до дана ексхумације није протекло пет година. 
             Изузетно, из оправданих разлога, надлежни орган може одобрити ексхумацију у периоду другачијем од наведеног . 
             Ексхумација се не може вршити у периоду од годину дана од дана сахрањивања, изузев по налогу надлежног органа. 
             Приликом ексхумације води се рачуна о пијетету умрлог. 
[bookmark: clan_64]             Трошкове ексхумације сноси лице, односно орган, по чијем захтеву, односно налогу, се она врши. 
             Изузетно, трошкови ексхумације која се врши ради привођења гробља другој намени падају на терет буџета града Пожаревца. 
Члан 8.
              На све односе који нису посебно  регулисани овим Уговором,  примењиваће се  законски и други важећи прописи који регулишу ову правну област.

Члан 9.
              За случај спора, уговорне стране утврђују надлежност Основног суда у Пожаревцу.

Члан 10.
               Потписивањем овог Уговора, Корисник изјављује да је упознат са начином прикупљања личних података у складу са Законом о заштити података о личности, да своје личне податке оставља добровољно  и да је сагласан са коришћењем и обрадом  (електронском и физичком) истих у циљу извршења уговорног односа.
               Предузеће као руковалац података о личности, прикупља, обрађује, чува и штити податке о личности, у складу са Законом о заштити података о личности и интерним актима Предузећа.
               Корисник изјављује да је упознат са чињеницом да детаљне информације о руковаоцу као и информацију о лицу задуженом за заштиту података о личности,о томе шта је податак о личности и друге информације у вези са обрадом података о личности, укључујући и информације о правима  и обавезама које произилазе из Закона о заштити података о личности  и друге корисне информације,  може пронаћи у документима објављеним на  веб-сајту Предузећа:www.komsluzbepo.rs


Члан 11.
              Уговорне стране изјављују да су овај Уговор прочитале, разумеле те да га у знак сагласности потписују.
Члан 12.
              Овај Уговор сачињен је у 3 истоветна оригинална примерка, од којих 1 примерак задржава Корисник а друга 2 примерка Предузеће .



Уговор обрадио

__________________
XX



                         КОРИСНИК                                      ЈКП ,,Комуналне службе,, Пожаревац
                                                                                            Директор Марко Марјановић


__________________________                М. П.                ___________________________

